stanford-oval/wikipedia huggingface dataset:
התעמלות מכשירים
מכשירים > מכשירים לשני המגדרים בתחרויות > קרקע

בתרגיל הקרקע, מתעמלים מתחרים על משטח מרובע בגודל של 12x12 מטר ומבצעים תרגיל שמטרתו להפגין גמישות וכוח גופני על ידי סדרה של פסי אקרובטיקה והדגמה של יכולות שיווי משקל. מרבית תרגילי הקרקע של הגברים מבוצעים בין 60–70 שניות, לעומת תרגילי הנשים שמבוצעים עד 90 שניות ובליווי מוזיקה. הכללים מחייבים את המתעמלים לגעת בכל אחת מפינות המשטח, לפחות פעם אחת, במהלך התרגיל שלהם. ניקוד התרגיל נפגע כאשר יש פגם בתנועות הבסיסיות של גוף המתעמל, כגון החמצת פויינט, רגליים לא ישרות, נחיתה לא יציבה, נפילה, יציאה מהמשטח ועוד.
מכשירים > מכשירים לשני המגדרים בתחרויות > קפיצות

בתרגיל הקפיצות, על מנת לבצע את התרגיל, על המתעמלים לרוץ לאורך מסלול ריצה, אשר בדרך כלל מרופד או מכוסה בשטיח, ושאורכו המקסימלי הוא 25 מטרים. לאחר הריצה הם קופצים על קרש הקפיצה וממנו לסוס הקפיצות כשידיהם נשענות עליו. בשיטת קפיצה אחרת מתעמלים מניחים את ידיהם על מחצלת הממוקמת לפני קרש הקפיצה, מבצעים קפיצה מעל המתקן עם סיבוב באוויר ונוחתים על המזרן בצד השני של המכשיר. בתחרויות הגברים, מתעמלים צריכים לקפוץ בגמר שתי קפיצות חובה מקבוצות של קפיצות בעלי אלמנטים שונים. ניקוד הקפיצה ניתן על נחיתה בצורה נקייה, ללא קפיצות או צעדים, ובתוך אזור משטח הנחיתה שעל מזרן הנחיתה. המתעמלים צריכים להפגין טכניקה טובה ולבצע קימור באוויר. ירידה או דריכה על קווי הנחיתה, וכן עליה לא מספיק גבוהה מעל לסוס הקפיצות, או המרחק משולחן הקפיצות גוררת הורדה בניקוד.
מכשירים > מכשירי נשים בתחרויות > מקבילים מדורגים

המקבילים המדורגים עשויים ממסגרת ברזל עם שני בדים מפיברגלס ומצופים בעץ. הבדים, אחד גבוה והשני נמוך, להבדיל ממכשיר המקבילים של הגברים בו הבדים באותו הגובה וקרובים אחד לשני. תרגיל המקבילים מורכב מאלמנטים תנופתיים אשר מתבצעים על כל אחד מהבדים תוך מעברים ביניהם. התרגיל מתחיל בעליה למכשיר ומסתיים בירידה, שלרוב מתבצעת מהבד העליון. השיפוט מתחיל מרגע הנגיעה במכשיר ומסתיים בנחיתה של המתעמלת. הציון מבוסס על רמות קושי של האלמנטים, ביצוע, טכניקה וחיבורים של האלמנטים. שגיאות ביצוע, רמת קושי נמוכה, נפילות, עצירות, תנודות מיותרות, נגיעות מיותרות במכשיר, צעדים בנחיתה ושגיאות נוספות יגרמו להורדה בציון.
מכשירים > מכשירי נשים בתחרויות > קורה

הקורה הוא מכשיר שאורכו 5 מטרים, גובהו 1.25 מטרים ורוחבו 10 ס"מ. המתעמלות מבצעות על הקורה תרגיל הכולל מספר אלמנטים, בהם קפיצות, סיבובים, צעדים, שילוב של הליכה וריצה, וכן תרגילים המבוצעים בעמידה, ישיבה, שכיבה או עמידת ידיים, ועוד. על המתעמלת להשתמש בכל אורך הקורה, ולהפגין אלגנטיות, גמישות, ביטחון ושליטה. משך התרגיל המרבי הוא דקה וחצי.
מכשירים > מכשירי גברים בתחרויות > טבעות

מתקן הטבעות מורכב משתי טבעות המשתלשלות מקורה גבוהה באמצעות כבלים, והמתעמל מבצע את התרגיל עליהן באמצעות זרועותיו. בדומה למקבילים, למתח (מתקן) ולסוס הסמוכות, על הטבעות מתחרים גברים בלבד, וזאת משום שמדובר במתקן הדורש כוח פיזי רב בפלג הגוף העליון. המתעמלים מבצעים תרגילים המבוססים על שלושה אלמנטים; תנופה, כוח והחזקה - בחלוקה שווה ביניהם. המעבר בין התנוחות השונות צריך להיעשות כשהמתעמל נתלה על הטבעות, עומד עליהן בעמידת ידיים או נשען עליהן בתנוחת סמיכה, וכאשר ידיו ישרות. גם על הכבלים להישאר ישרים ככל הניתן, ועל המתעמל להימנע מלהצליב אותם.
כחלק מהתחרות הקבוצתית, התחרו נשים (פעם אחת בלבד) בטבעות, באולימפיאדת לונדון (1948). בתחרות זו כל אחת מהמתעמלות עשתה תרגיל חובה בלבד.
מכשירים > מכשירי גברים בתחרויות > מקבילים

המקבילים הם מתקן המורכב משני מוטות עץ אופקיים מקבילים, המיוצבים באמצעות חיבור לקרקע. תרגיל המקבילים נפתח כאשר המתעמל ניצב על הקרקע, והוא מתחיל כאשר הוא אוחז במקבילים, אליהם הוא מגיע בריצה או בעזרת מקפצה. התרגיל כולל אלמנטים שונים, ובהם סמיכה על שני המוטות, תנופות, סלטות, אלמנטים המתחילים בתליית זרועות, ועוד.
מכשירים > מכשירי גברים בתחרויות > מתח

המתח הוא מתקן המורכב ממוט אופקי המרוחק מהקרקע. גובה המתח מעל פני הקרקע הוא 2.78 מטרים (או 2.60 מטרים מקצה המזרן), אורכו 2.40 מטרים וקוטרו 2.8 ס"מ. תרגיל המתח נפתח כאשר המתעמל נתלה על המתח, באמצעות ניתור או בריצה. מותר לו להיעזר במאמנו או במתעמל אחר לשם כך, ולמאמן מותר גם לשהות בסמוך למתח במהלך התרגיל. התרגיל חייב לכלול אלמנטים תנופתיים, פניות ומעופים, והוא מבוצע באמצעות הזרועות בלבד.
מכשירים > מכשירי גברים בתחרויות > סוס סמוכות

סוס הסמוכות הוא מתקן המורכב מגוף אופקי מצופה עור, פלסטיק או חומר סינתטי אחר, ועליו שתי ידיות מתכת. תרגילים אופייניים לסוס הסמוכות כוללים העברת רגל אחת והעברת שתי רגליים מעל הסוס. תרגילי רגל אחת הם בדרך כלל תרגילי "מספריים". תרגילי שתי רגליים הם התרגילים העיקריים על סוס הסמוכות. המתעמל מניע את שתי רגליו, כשהן צמודות, בתנועות סיבוביות (בכיוון השעון או נגד כיוון השעון, על פי העדפתו) כאשר הוא עובר על פני כל חלקיו העליונים של המכשיר. תרגילים בדרגת קושי גבוהה יותר כוללים הנעת הרגליים בתנועות דיווש או הנפה. התרגיל מסתיים בירידה מן הסוס, בין אם על ידי הנפת הגוף מעל הסוס, או עמידת ידיים על הסוס, וקפיצה למשטח הנחיתה.
שיטת הניקוד

שיטת הניקוד בהתעמלות הונהגה בשנת 2006, בעקבות שערוריית שיפוט שליוותה את גמר תרגיל הקרקע של הגברים באולימפיאדת אתונה (2004). בכך הלך ענף ההתעמלות בעקבות ענף ההחלקה האומנותית, שגם בו הונהג שינוי דומה.
לפי השיטה הנוכחית, פועלים במקביל שני צוותי שיפוט. והניקוד הסופי של כל מתעמל הוא שילוב בין הניקוד של כל צוות.
הצוות האחד בוחן את דרגת הקושי, הרכב התרגיל והשילוב בין האלמנטים. התרגילים האפשריים מחולקים ל-7 דרגות קושי, וביצוע תרגיל ברמת הקושי הגבוהה ביותר (J), מקנה 1.0 נקודות. על המתעמלים לבצע תרגילים מחמש קבוצות אלמנטים, והניקוד המרבי בהיבט זה הוא 2.5 נקודות. כמו כן, על כל שילוב בין תרגילים הם עשויים לקבל 0.1 או 0.2 נקודות. הניקוד הכולל שנותן צוות שיפוט זה נקרא ניקוד D, ואין מגבלה על מספר הנקודות המרבי שניתן לקבל לפיו.
הצוות השני, המעניק ניקוד המכונה ניקוד E, בוחן את הביצוע. ניקוד הבסיס הוא 10 נקודות, ומפחיתים ממנו נקודות בהתאם לרמת הביצוע והטכניקה של המתעמל. חלק מהניקוד בשיטה זו הוא סובייקטיבי, אך על טעויות מסוימות יש להפחית ניקוד קבוע. נפילה ממכשיר גוררת עמה הפחתה של נקודה אחת.
סוגיית הגיל

עד שנות ה-70 של המאה ה-20 היו מרבית המתעמלות הבכירות בשנות ה-20 לחייהן. באותו עשור החלו לבלוט מתעמלות בנות עשרה, בשל אופן הניקוד באותה העת, שהקנה יתרון למתעמלות נמוכות ודקות גזרה. המתעמלת הרומניה נדיה קומנץ', מהמתעמלות הטובות בכל הזמנים, הייתה בת פחות מ-15 כשהייתה המתעמלת הראשונה בהיסטוריה שקיבלה את הציון המושלם "10", על תרגיל המקבילים המדורגים שביצעה באולימפיאדת מונטריאול (1976). ב-1980 החליטה התאחדות ההתעמלות העולמית להעלות את הגיל המינימלי למתעמלות ל-15, אך לא היה בכך כדי לגרום לשינוי של ממש. בצל מקרים רבים של הפרעות אכילה אצל מתעמלות וחשש לבריאותן, הוחלט ב-1997 להעלות את הגיל ל-16. מאז, עלה גיל המתעמלות הבכירות, ומספר מתעמלות בנות למעלה מ-30 רשמו הישגים. אוקסנה צ'וסוביטינה זכתה במדליית כסף בקפיצות באליפות העולם שנערכה במלבורן בשנת 2005, כשהייתה בת 30 ואחרי לידה, ובאולימפיאדת בייג'ינג (2008) רשמה הישג דומה, בגיל 33.
במשחקים האולימפיים

באולימפיאדת אתונה (1896) כלל ענף ההתעמלות תחרויות לגברים בלבד, שכללו מכשירי מתח, מקבילים, סוס סמוכות, טבעות, קפיצות וטיפוס על חבל, וכן תחרויות קבוצתיות במתח ובמקבילים. באולימפיאדת פריז (1900) נערכו תחרויות קרב-רב בלבד. גם באולימפיאדת סנט לואיס (1904) נערכו תחרויות קרב-רב, אך כל תחרויות היחידים הושבו, ואליהן נוספו גם תחרות ג'אגלינג ולראשונה גם תחרות קבוצתית. בשלוש האולימפיאדות הבאות נערכו רק תחרויות קרב-רב ותחרויות קבוצתיות. באולימפיאדת פריז (1924) שוב נערכו תחרויות יחידים. באולימפיאדת לוס אנג'לס (1932) נערכו לראשונה תרגילי קרקע, ותחרויות הטיפוס על חבל התקיימו בפעם האחרונה. מאז אולימפיאדת ברלין (1936) לא נערכו עוד שינויים בתוכנית התחרויות לגברים.
תחרויות הנשים נערכו לראשונה באולימפיאדת אמסטרדם (1928), והן כללו תחרות קבוצתית בלבד. באולימפיאדת לוס אנג'לס (1932) שוב לא נערכו תחרויות לנשים, ומאז אולימפיאדת ברלין (1936) הן נערכות ברציפות. באולימפיאדת הלסינקי (1952) חלה הרחבה משמעותית של התחרויות, ונוספו כל המכשירים בהן מתחרות המתעמלות במתכונת הנוכחית, וכן תחרויות קבוצתיות במתקן נייד (תחרויות המזכירות את תחרויות ההתעמלות האומנותית). באולימפיאדת רומא (1960) בוטלו התחרויות הקבוצתיות במתקן נייד, ומאז נערכות התחרויות לנשים במתכונתן הנוכחית.
בישראל

ההתעמלות היא בין ענפי הספורט הראשונים שפעלו בארץ ישראל. בשנת 1906, נוסד מועדון הספורט הראשון בארץ בשם "אגודת המתעמלים הראשון-לציון יפו", לימים מכבי תל אביב, ובראשיתו פעלו 25 מתעמלים והועמדו לרשותם מתח, מקבילים ומשקולות. בשנת 1908 נערכה ברחובות תחרות ההתעמלות המאורגנת הראשונה ובסוף שנות ה-20 ותחילת שנות ה-30 נערכו תחרויות התעמלות לראשונה באופן סדיר במסגרת משחקי כינוס הפועל והמכביה. בשנות ה-90, חלה התפתחות משמעותית בענף ההתעמלות בישראל עקב העלייה מברית המועצות שהביאה עמה ספורטאים ומאמנים מקצועיים יותר. בסוף שנות האלפיים הגיעו ההישגים המשמעותיים הראשונים בענף עם זכיות במדליות ראשונות מאליפויות עולם, וזכייה במדליה אולימפית ראשונה בטוקיו 2020 (ארטיום דולגופיאט, מדליית זהב).
הגוף המסדיר את ענף ההתעמלות בישראל הוא איגוד ההתעמלות בישראל. הענף נחשב כאחד מהענפים הצומחים ביותר בישראל במהלך העשור השני של המאה ה-21. בתקופה זו עלה מספר הספורטאים העוסקים בהתעמלות מ-1,924 ספורטאים בשנת 2008 ועד 4,323 בספטמבר 2020. בכך הפך ההתעמלות לענף הרביעי מבחינת כמות הספורטאים התחרותיים בישראל, אחרי הכדורגל, הכדורסל והכדורעף
במשחקים האולימפיים, לזכות ישראל שתי מדליות בהתעמלות מכשירים: מדליית הזהב בה זכה ארטיום דולגופיאט בתרגיל הקרקע באולימפיאדת טוקיו 2020 ומדליית הכסף בה זכה דולגופיאט באולימפיאדת פריז 2024, שוב בתרגיל הקרקע. מדליה הזהב שלו היא הישג השיא של מתעמל ישראלי. הפעם הראשונה בה השתתפו מתעמלים ישראלים במשחקים האולימפיים הייתה באולימפיאדת רומא 1960. שלוש מתעמלות ישראליות השתתפו אז במשחקים, רות אבלס, ראלי בן-יהודה ומרים קארה. באולימפיאדת בייג'ינג 2008 היה אלכס שטילוב למתעמל הראשון שמעפיל לשלב הגמר בתחרות במכשיר בודד, תרגיל הקרקע, וסיים במקום השמיני. בתחום הקרב-רב, המאחד את יכולת המתעמל בכל המכשירים, הישג השיא שייך לאלכס שטילוב שסיים במקום ה-12 באולימפיאדת לונדון 2012.
באליפויות העולם, לזכות ישראל 6 מדליות, מתוכם 1 זהב, 2 כסף ו-3 ארד. המתעמל הישראלי הראשון שזכה במדליה באליפות העולם הוא אלכס שטילוב, שזכה במדליית הארד בשנת 2009 בתרגיל הקרקע. הישג השיא של מתעמל ישראלי באליפות העולם שייך לארטיום דולגופיאט שזכה בשנת 2023 במדליית הזהב בתרגיל הקרקע.
| מדליות במשחקים האולימפיים> משחקים | מדליות במשחקים האולימפיים> מדליה | מדליות במשחקים האולימפיים> ספורטאי | מדליות במשחקים האולימפיים> תחרות |
| --- | --- | --- | --- |
| טוקיו 2020 |  | ארטיום דולגופיאט | קרקע |
| פריז 2024 |  | ארטיום דולגופיאט | קרקע |
| מדליות באליפויות עולם> אליפות | מדליות באליפויות עולם> מדליה | מדליות באליפויות עולם> ספורטאי | מדליות באליפויות עולם> תחרות |
| --- | --- | --- | --- |
| לונדון 2009 |  | אלכס שטילוב | קרקע |
| טוקיו 2011 |  | אלכס שטילוב | קרקע |
| מונטריאול 2017 |  | ארטיום דולגופיאט | קרקע |
| שטוטגרט 2019 |  | ארטיום דולגופיאט | קרקע |
| קיטקיושו 2021 |  | אנדריי מדבדב | קפיצות |
| אנטוורפן 2023 |  | ארטיום דולגופיאט | קרקע |
ראו גם

אליפות העולם בהתעמלות
אליפות אירופה בהתעמלות מכשירים לגברים
הערות שוליים

↑  By Dvora Meyers, Female Gymnasts Used to Compete on the Rings, But the Game Changed
1 2  תולדות ארגון מכבי, אתר מכבי ישראל
↑  טל וולק, ‏הכדורגל הפופולרי ביותר, הג'ודו וההתעמלות משפרים עמדות, באתר גלובס, 5 באוקטובר 2019
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
| --- | --- |
בקרת זהויות :  NLI: 987007561568305171  BnF: cb12651411h (data)  GND: 4020301-3  LCCN: sh2001010761  NKC: ph125945 
המתעמלת הברזילאית ג'ייד ברבוסה מבצעת תרגיל קרקע
מתעמלת מבצעת תרגיל קפיצות
מתעמלת צרפתייה מבצעת תרגיל על מקבילים מדורגים
המתעמלת האמריקנית נסטיה ליוקין מבצעת תרגיל על קורה
פסל "המתעמלת" של דניאל בהריר במכון וינגייט
מתעמל נורווגי על טבעות
מתעמל גרמני מבצע תרגיל על מקבילים
המתעמל הגרמני פביאן המבוכן מבצע תרגיל על מתח
מתעמל ספרדי מבצע תרגיל על סוס סמוכות
צוות שיפוט בוחן תרגיל קרקע של מתעמל ירדני
מתעמל ישראלי צעיר - גברים במקבילים.
המתעמל הגרמני קארל שומן מבצע תרגיל על סוס הסמוכות באולימפיאדת אתונה (1896)
אלכס שטילוב
קארל וילהלם פון דלה טורה

| --- | --- |
אין תמונה חופשית
 לידה:  14 ביולי 1850 קיצביל, אוסטריה 
 פטירה:  6 באפריל 1928 (בגיל 77) אינסברוק, אוסטריה 
 ענף מדעי:  אנטומולוגיה, טקסונומיה, בוטניקה, זואולוגיה 
 מקום לימודים:  אוניברסיטת אינסברוק 
 מוסדות:  אוניברסיטת אינסברוק 
 
קארל וילהלם פון דלה טורה (בבווארית: Karl Wilhelm von Dalla Torre; 14 ביולי 1850 –  6 באפריל 1928) היה טקסונום, אנטומולוג, בוטנאי וזואולוג אוסטרי.
ביוגרפיה

דלה טורה נולד בעיר קיצביל, שבמדינת טירול. הוא למד מדעי הטבע באוניברסיטת אינסברוק. לאחר מכן עבד באוניברסיטה כאנטומולוג ובשנת 1895 הפך לפרופסור לזואולוגיה באוניברסיטת אינסברוק. הוא נפטר באינסברוק, בהיותו בן 77.
כחלק מהיותו חבר באיגוד הבוטנאים, השתמש בשם העט: דלה טורה (Dalla Torre).
עבודותיו

* רשימה חלקית:
Catalogus hymenopterorum hucusque descriptorum systematicus et synonymicus. vol. 1-10. Leipzig 1894
בשיתוף עם אנטון הרטינגר: [Ill.] Atlas der Alpenflora. Wien: Verl. d. Dt. u. Österr. Alpenvereins, 1882-1884
Die Alpenpflanzen im Wissensschatz der deutschen Alpenbewohner (1905)
Flora der gefürsteten Grafschaft Tirol, des Landes Vorarlberg und des Fürstentums Liechtenstein
Klimatographie von Tirol und Vorarlberg. Wien: Gerold, 1909.
Genera Siphonogamarum
ראו גם

Tatzelwurm
הערות שוליים

↑  Brummitt, R. K.; C. E. Powell (1992). Authors of Plant Names. Royal Botanic Gardens, Kew. ISBN 1-84246-085-4.
↑  IPNI Dalla Torre
| --- | --- |
בקרת זהויות :  NLI: 987007274176005171  BnF: cb12438555b (data)  Botanist: Dalla Torre  GND: 116016760  ISNI: 0000 0001 1079 2935  LCCN: n87141177  NKC: mzk2009534891  NLG: 240548  NTA: 094783802  SELIBR: 363708  SUDOC: 114381976  TePapa: 51640  Trove: 1089573  VIAF: 100293102   WorldCat (עם VIAF): 100293102 
ערך זה הוא קצרמרבנושא אישים ובנושא אוסטריה. אתם מוזמנים לתרום לוויקיפדיה ו.
אתי אנקרי

| --- | --- |
אתי אנקרי, 2012
אתי אנקרי, 2012
 לידה:  4 בינואר 1963 (בת 61) לוד, ישראל
 שם לידה:  אסתר אנקרי
 מוקד פעילות:  ישראל 
 תקופת הפעילות:  מ-1983
 עיסוק:  זמרת
 סוגה:  מוזיקה ישראלית, מוזיקה יהודית, רוק, פופ
 שפה מועדפת:  עברית 
 פרופיל ב-IMDb
 
אסתר (אתי) אַנְקְרי (נולדה ב-4 בינואר 1963) היא זמרת-יוצרת, מלחינה, פזמונאית ושחקנית ישראלית, זמרת השנה של השנים 1991 ו-1993, וזוכת פרס אקו"ם על מפעל חיים.
קורות חיים > הוקרה ופרסים

אלבום זהב 1990, 1993
"זמרת השנה" במצעד הפזמונים העברי השנתי של רשת ג' ב-1991, 1993
2001, אלבום השנה מטעם אקו"ם
2013, פרס לנדאו לאמנויות הבמה
אוגוסט 2019, פרס שר החינוך לתרבות יהודית, בתחום מוזיקה ע"ש אורי אורבך.
2020, פרס אקו"ם על מפעל חיים
חיים אישיים

ב-1 בספטמבר 1991 אנקרי נישאה לשחקן התיאטרון דורון ליניק, שהוא גם הסוכן האישי שלה, ולהם ארבעה ילדים. שניים מהם, מעיין ומיכאל, עוסקים אף הם במוזיקה.
בתה שירה נשואה לשלמה זינגר, בנו של הרב דוב זינגר.
ב-1995 החלה בתהליך של חזרה בתשובה כתלמידתה של ימימה אביטל, שבסופה חזרה בתשובה מלאה והתקרבה לחסידות ברסלב. התהליך השפיע על אנקרי להתנער מחלק משיריה הישנים, וכיום היא אינה מבצעת אותם בהופעותיה או לחלופין מתאימה להם מילים חדשות (כמו במקרה של השיר "לוליטה" ששוכתב ב-2023 בתור "גאולתה").
כ־20 שנים לאחר שחזרה בתשובה, החליטה אנקרי להפסיק להופיע בפני קהל מעורב של נשים וגברים.
ב-13 ביוני 2021 הייתה אמורה אנקרי לקיים בזאפה ירושלים הופעה חגיגית לציון שלושים שנה לצאת אלבומה הראשון "רואה לך בעיניים", שנדחתה כבר פעמיים קודם לכן בשל התפרצות נגיף הקורונה בישראל ומבצע שומר החומות, אך החליטה בסוף לבטל אותו לאחר שבעלי המקום טענו שקיים איסור על קיום הופעות נפרדות באולמות ציבוריים.
אנקרי מתגוררת בכפר האורנים.
דיסקוגרפיה

| --- | --- |
 אלבומי אולפן 1990: רואה לך בעיניים  1993: קראת לי אסתר  1997: למרות ובגלל  2001: ים  2004: מיליונים  2009: בשירי רבי יהודה הלוי  2012: הניגון שלך  2017: יא-אמנא - שירים יהודים-תוניסאיים  2020: שולם לעולם - שירי ילדים  2024: אגדות התורה לילדים:  אלבומי הופעה 1998: ההופעה (ביחד עם דוד ד'אור) אלבומי אוסף 2005: המיטב
פילמוגרפיה > טלוויזיה וקולנוע

1986: "לחם"
1987: Deadline
1987: "תעודת מעבר"
1987: "עד לאזור לחימה"
1988: "לגנוב את השמיים"
1989: "רסיסים"
1994: "ארץ חדשה"
1999–2001: "שבתות וחגים"
הערות שוליים

↑  נתוני האלבום "רואה לך בעיניים", באתר אקו"ם, בדיקה אחרונה ב־12 באוקטובר 2022
↑  טל פרי, שווה זהב, באתר עיתון "מעריב", ‏7 בינואר 1991
↑  אתי אנקרי – 30 שנה לאלבום הראשון, באתר היכל התרבות תל אביב, ‏2020, בדיקה אחרונה ב־25 בינואר 2023
↑  טל פרי, ‏קול הנשמה, באתר גלובס, 13 בספטמבר 2009
↑  ערן אלדר, אסתר המלכה: ראיון עם אתי אנקרי, באתר nrg‏, 2 באוגוסט 2009
↑  אסף נבו, ‏אלבום זהב לאתי אנקרי, באתר ‏מאקו‏, 23 בנובמבר 2009
↑  שירות הידען, ‏חמישה חוקרים בכירים ושבעה אמנים יזכו בפרס מפעל הפיס לאמנות ומדעים, באתר "הידען", 3 בדצמבר 2013
↑  אתי אנקרי: פרס אמנויות, אתר מפעל הפיס, 10 בדצמבר 2013
↑   רז שכניק, אֵש שֶבּהָּ, באתר "ידיעות אחרונות", 16 באוגוסט 2017
↑  מעיין כפיר, "אתי אנקרי: 'האלבום החדש עזר לי לחבק עוד יותר את המורשת שלי', אתר הידברות, 9 באוקטובר 2017
↑  פרסי אקו"ם: אתי אנקרי ומירית שם אור יקבלו פרס מפעל חיים, שיר השנה - "מסיבה", באתר וואלה, 20 ביולי 2021
1 2  30 שנה לאלבום הראשון: אתי אנקרי מדברת על הכל, באתר "סרוגים", 31 במאי 2020
↑  אורלי אגסי, מוזיקאים מהשורה הראשונה – המרצים החדשים בקריה האקדמית אונו, ניוז חיפה והקריות, 08/10/20
מצטרפים חדשים, גל גפן, אוקטובר 28, 2020
↑  התקווה אתי אנקרי { מתוך הכתר }, נבדק ב-2023-11-28
↑    רחלי מלק-בודה, ‏"אני לא באה לעשות מה שאימא שלי עשתה": הבת של אתי אנקרי בראיון, בעיתון מקור ראשון, 30 בינואר 2023
↑  שמואל מוניץ, שיר חדש לאתי אנקרי: "המחבר בינינו גדול יותר מהמפריד" | האזינו, באתר ynet, 31 באוגוסט 2022
↑  מזל טוב: בנו של הרב הסרוג התארס עם בתה של הזמרת הדתיה,  באתר כיפה, 31 בינואר 2024
↑  לינוי משעלי, ‏כבר לא רואה להם בעיניים: אתי אנקרי מספרת על השינוי הגורלי בקריירה, באתר "סרוגים", 20 באוגוסט 2017
↑  נצחיה יעקב, אתי אנקרי ביטלה הופעה: "פוגעים בכבודי וחרותי לבחור להופיע רק בפני נשים", באתר ynet, 13 ביוני 2021
| --- | --- |
בקרת זהויות :  NLI: 987007312944705171  BnF: cb15600282m (data)  GND: 1061458202  ISNI: 0000 0000 6795 0140  LCCN: no99022434  MusicBrainz: 728c048d-659e-42f7-9553-198bec3798ad  VIAF: 97293252   WorldCat (עם VIAF): 97293252
אמריקה מוביל

| --- | --- |


פלאזה קרסו ומוזיאון סומאיה, מיגל הידלגו, מקסיקו.
 נתונים כלליים
 בורסה:  הבורסה במקסיקו (7 בפברואר 2001–AMX)  הבורסה של מדריד (XAMXL)  הבורסה לניירות ערך בניו יורק (AMX) 
 מייסדים:  קרלוס סלים 
 תקופת הפעילות:  ספטמבר 2000 – הווה (כ־24 שנים) 
 חברות בנות:  A1 Telekom Austria Group  Seccionamarilla 
 מיקום המטה:  מקסיקו סיטי 
 קואורדינטות:  19°26′29″N 99°12′14″W﻿ / ﻿19.441275277778°N 99.203871666667°W﻿ / 19.441275277778; -99.203871666667 
 ענפי תעשייה:  תעשיית הטלקומוניקציה, תעשיית הטלפונים הניידים 
 מוצרים עיקריים:  טלפון קווי 
 הכנסות:  816,012,844,000 פסו מקסיקני (נכון ל־31 בדצמבר 2023) 
 רווח תפעולי:  167,784,000,000 פסו מקסיקני (נכון ל־31 בדצמבר 2023) 
 רווח:  80,790,000,000 פסו מקסיקני (נכון ל־31 בדצמבר 2023) 
 מנכ"ל:  Daniel Hajj Aboumrad 
 עובדים:  176,083
  
 אתר רשמי
 he
 
אמריקה מוביל (בספרדית: América Móvil) הוא תאגיד טלקומוניקציה מקסיקני אשר משרדיו הראשיים במקסיקו סיטי, מקסיקו. הוא תאגיד התקשורת האלחוטית השביעי בעולם במונחי משתמשים ואחד התאגידים הגדולים בעולם בכלל. פריסת פלטפורמת התקשורת ברמה עולמית מאפשרת לו להציע ללקוחותיו סל שירותים ופתרונות תקשורת משופרים ב-22 מדינות באמריקה הלטינית, מרכז ומזרח אירופה.
נכון לשנת 2024, אמריקה מוביל מדורג במקום 208, במדד פורבס גלובל 2000, ומדורג במקום 328, במדד פורצ'ן גלובל 500.
התאגיד, בבעלותו של קרלוס סלים, מספק שירותי תקשורת אלחוטית לכ-315 מיליון משתמשים ומעל 74 מיליון קווי תקשורת קווית, נכון לספטמבר 2024.
התאגיד מעסיק מעל 176,083 עובדים, ולו חברות בת רבות כגון אמבראטל, טלמקס, טלסל, נואסטרה ויז'ן וקלארו.
לקוחות אלחוטיים גלובליים של אמריקה מוביל

נכון לרבעון השלישי (אוקטובר) של 2024:
לקוחות אלחוטיים גלובליים של אמריקה מוביל > אוסטריה ומזרח אירופה

אוסטריה אוסטריה - A1 טלקום אוסטריה 5,121 מיליון
בולגריה בולגריה בלארוס בלארוס מקדוניה הצפונית מקדוניה הצפונית סלובניה סלובניה סרביה סרביה קרואטיה קרואטיה
 (מזרח אירופה) - A1‏ 15,347 מיליון
לקוחות אלחוטיים גלובליים של אמריקה מוביל > אמריקה הדרומית

אקוודור אקוודור - קלארו 9,689 מיליון
ארגנטינה ארגנטינה פרגוואי פרגוואי אורוגוואי אורוגוואי - קלארו 28,840 מיליון
ברזיל ברזיל - אמבראטל, קלארו 88,276 מיליון
פרו פרו - קלארו 12,772 מיליון
קולומביה קולומביה - קלארו 40,597 מיליון
לקוחות אלחוטיים גלובליים של אמריקה מוביל > אמריקה המרכזית והקריביים

אל סלוודור אל סלוודור גואטמלה גואטמלה הונדורס הונדורס ניקרגואה ניקרגואה קוסטה ריקה קוסטה ריקה
 (אמריקה המרכזית) - קלארו 16,969 מיליון
הרפובליקה הדומיניקנית הרפובליקה הדומיניקנית פוארטו ריקו פוארטו ריקו (הקריביים) - קלארו 7,836 מיליון
לקוחות אלחוטיים גלובליים של אמריקה מוביל > אמריקה הצפונית

מקסיקו מקסיקו -  טלמקס, טלסל 84,171 מיליון
הערות שוליים

↑  Forbes Global 2000 – 2024, América Móvil
↑  Fortune 500 Index, América Móvil
↑  América Móvil, Q3 2024 Quarterly Report
↑  Q3 2024 Quarterly Report
| --- | --- |
בקרת זהויות :  ISNI: 0000 0004 0503 1818  VIAF: 140287843   WorldCat (עם VIAF): 140287843 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
אה"מ אינפלקסיבל (1907)

| --- | --- |

 תיאור כללי
 סוג אונייה:  סיירת מערכה
 צי:  הצי המלכותי הבריטי הצי המלכותי הבריטי
 סדרה:  אינווינסיבל
 ציוני דרך עיקריים
 מספנה:  ג'ון בראון ושות' 
 תחילת הבנייה:  5 בפברואר 1906
 הושקה:  26 ביוני 1907
 תקופת הפעילות:  20 באוקטובר 1908 – 31 במרץ 1920 (11 שנים)
 אחריתה:  נגרטה ב-1922
 מלחמות וקרבות:  מלחמת העולם הראשונה 
 מידות
 הֶדְחֶק:  סטנדרטי: 17,290 טון, מקסימלי: 20,700 טון
 אורך:  173 מטר
 רוחב:  24.03 מטר
 שוקע:  9.07 מטר
 נתונים טכניים
 מהירות:  25.5 קשרים
 גודל הצוות:  784–1,000 איש
 טווח שיוט:  5,720 ק"מ במהירות 10 קשר
 הנעה:  31 דוודים המזינים 4 טורבינות בהספק 41,000 כוחות סוס
 צורת הנעה:  4 מדחפים
 אמצעי לחימה
 שריון:  שריון עיקרי – 102–152 מ"מ   שריון סיפון – 38–64 מ"מ   צריחי תותחים – 178 מ"מ   ברבטות – 178 מ"מ   מגדל הניווט – 152–254 מ"מ   מחיצת טורפדו – 64 מ"מ
 חימוש:  8 תותחי Mk X BL‏ 12 אינץ' (305 מ"מ)/45 קליבר   12 תותחי Mk I‏ 4 אינץ' (102 מ"מ)/40 קליבר   4 צינורות טורפדו 18 אינץ' (450 מ"מ)
 
אה"מ אינפלקסיבל (אנגלית: HMS Inflexible) הייתה אחת משלוש סיירות המערכה של סדרת אינווינסיבל שנבנו עבור הצי המלכותי הבריטי במהלך העשור הראשון של המאה ה-20 לפני מלחמת העולם הראשונה והייתה להם קריירה פעילה במהלך המלחמה. היא ניסתה לצוד את האוניות הגרמניות גבן וברסלאו בים התיכון כשפרצה המלחמה והיא ואחותה אינווינסיבל במהלך קרב איי פוקלנד, הטביעו את הסיירות המשוריינות שרנהורסט וגנייזנאו כמעט ללא אבדות לעצמן, למרות פגיעות רבות של האוניות הגרמניות. הפגיזה ביצורים טורקיים שהגנו על הדרדנלים ב-1915, אך ניזוקה מירי חוזר ופגעה במוקש תוך כדי תמרון. היה צריך לחפות עליה כדי למנוע ממנה לשקוע, אבל היא טופלה ונשלחה למלטה ולאחר מכן לגיברלטר לתיקונים קבועים יותר. לאחר מכן הועברה לצי הגדול, היא פגעה בסיירת המערכה הגרמנית ליצו במהלך קרב יוטלנד ב-1916 וצפתה באינווינסיבל מתפוצצת. היא נחשבה למיושנת לאחר המלחמה ונמכרה לגרוטאות ב-1921.
תכנון

האוניות מסדרת אינווינסיבל נודעו רשמית כסיירות משוריינות עד 1911, אז הוגדרו מחדש כסיירות מערכה בהוראת האדמירליות מ-24 בנובמבר 1911. באופן לא רשמי נעשה שימוש עד אז במספר כינויים, כולל סיירת-אוניית מערכה, סיירת דרדנוט וסיירת-מערכה.
תכנון > מאפיינים כלליים

אינפלקסיבל הייתה גדולה משמעותית מקודמותיה הסיירות המשוריינות מסדרת מינוטאור. היא הייתה באורך כולל של 567 רגל (173 מטרים), רוחב של 78 רגל 10.13 אינץ' (24 מטרים), ושוקע של 29 רגל 9 אינץ' (9.07 מטרים) בתפוסה מלאה. היה לה הדחק של 17,290 טונות ארוכות (17,570 טונות) בתפוסה סטנדרטית ו-20,700 טונות ארוכות (21,000 טונות) בתפוסה מלאה, כמעט 3,000 טונות ארוכות (3,000 טונות) יותר מהספינות הקודמות.